EELNÕU

27.06.2024

**Tolliseaduse muutmise seadus**

**§ 1. Tolliseaduse muutmine**

Tolliseaduses tehakse järgmised muudatused:

**1)** paragrahvi 7 lõike 1 teine lause muudetakse ja sõnastatakse järgmiselt:

„Vormiriietust võivad ette nähtud juhtudel kanda ka Maksu- ja Tolliameti peadirektor ja töötajad ning Sisekaitseakadeemia töötajad ja üliõpilased.“;

**2)** paragrahvi 13 lõike 11 esimene lause muudetakse ja sõnastatakse järgmiselt:

„(11) Andmekogu on osa maksukorralduse seaduse § 17 lõike 1 alusel asutatud maksukohustuslaste registrist.“;

**3)** paragrahv 49 muudetakse ja sõnastatakse järgmiselt:

„**§ 49. Sõjalise tegevusega seoses** **veetava või kasutatava kauba ja välislepingu alusel maksudest vabastatud kauba tolliformaalsused**

(1) Valdkonna eest vastutav minister kehtestab määrusega tolliformaalsused:

1) sõjalise tegevusega seoses veetavale või kasutatavale kaubale;

2) välisriigi relvajõudude liikme, välisriigi relvajõudude tsiviilkoosseisu liikme, rahvusvahelise sõjalise peakorteri liikme ja nende ülalpeetavate, samuti välisriigi relvajõudude lepingupartneri töötaja ja rahvusvahelise sõjalise peakorteri lepingupartneri töötaja isiklikuks kasutamiseks mõeldud kaubale, mis on Riigikogu poolt ratifitseeritud välislepingu alusel vabastatud maksudest.

(2) Käesolevas seaduses kasutatakse terminit sõjalise tegevusega seoses veetav või kasutatav kaup komisjoni delegeeritud määruse (EL) nr 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1–557), artikli 1 punkti 49 tähenduses.“;

**4)** paragrahv 50 tunnistatakse kehtetuks;

**5)** paragrahvi 67 lõiget 2 täiendatakse punktidega 6–8 järgmises sõnastuses:

„6) sidumisvahendid;

7)sõiduki sundpeatamise vahend;

8) tehniline tõke.“;

**6)** paragrahvi 69 lõikes 2, § 70 lõikes 2, § 71 lõikes 2, § 72 lõikes 2 ja § 73 lõikes 2 asendatakse arv „3200“ arvuga „100 000“;

**7)** paragrahvi 74 lõikes 2, § 75 lõikes 2 ja § 76 lõikes 2 asendatakse arv „2600“ arvuga „50 000“;

**8)** paragrahvi 77 lõikes 2 asendatakse arv „1300“ arvuga „5000“.

**§ 2. Seaduse jõustumine**

Käesoleva seaduse § 1 punktid 3 ja 6–8 jõustuvad 2025. aasta 1. jaanuaril.

Lauri Hussar

Riigikogu esimees

Tallinn, … ………. 2024

Algatab Vabariigi Valitsus … …….. 2024. a

(allkirjastatud digitaalselt)